¤¤¤ Karamellikengät ¤¤¤: 1.1.2011 - 1.2.2011
Äitini oivallisella ohjeella teen yhtä lempiruoistani, jauheliha-munakoisopaistosta. Uunivuokaan laitetaan kerroksittain viipaloitua ja pannulla pyöriteltyä ja suolattua munakoisoa, hyvin ruskistettua ja maustettua jauhelihaa, sipulia ja tomaattia, päälle vielä juustoraaste. Kuulemma aurajuustokin käy tähän mainiosti! Paistetaan koko komeus uunissa 200 asteessa noin 45 minuuttia. On todella hyvää ja myös vähähiilihydraattista, jos hiilareita haluaa välttää!
Pikkuserkukset Penna ja Niila viettävät tänään kastejuhlaansa! Lupasin tehdä juhlaan suklaajuustokakkuja ja tällaisia lähti nyt sitten juuri juhlapaikalle: Pohjana on tummat kääretorttulevyt, eli kaakaolla maustettu sokerikakkupohja. Moussessa flora vanilla+vanilja tuorejuusto+fazerin sininen+pandan tummasuklaa (tämä on mielestäni paras resepti suklaajuustokakulle!). Koripunospursotukset suklaakermalla (flora vispi+tumma suklaa) ja rusettipursotus valkosuklaakerma (flora vispi+valkosuklaa). Mukavaa juhlaa Pennalle, Niilalle sekä heidän ihanille perheilleen! :)
Tämän viikon projekteja
Uutta kotona. Idea uudesta Dekosta, toteutusvinkki miehen työpaikalta.Tehosteseinät olkkarissa vanerilaatoista. Toi kaivattua lämpöä kylmien värejen olohuoneeseen! (klikkaa kuvia isommaksi)
Satu aniiri-blogista antoi minulle tunnustuksen, kiitos siitä! Ja nyt minun kuuluisi sitten tehdä 7 tunnustusta itsestäni ja antaa tämä palkinto eteenpäin! Taidanpa jatkaa tämän ihanalle Elelle endorfiinikoukussa-blogiin. 1. Ensimmäisiin 27 ja puoleen vuoteen en sairastanut yhtään poskiontelotulehdusta ja nyt 4kk sisällä sairastan jo kolmatta. Onneksi ne kaikki ovat menneet ohi ilman antibiootteja, mutta kipeitä ne kuitenkin ovat.2. Vietimme vasta mieheni kanssa 7v-hääpäivää. Pitikö nyt olla joku kriisivuosi vai olisko sen pitänyt jo olla? ;) 3. Perheen ja kodin lisäksi tärkeimpänä elämässäni tulee ystävät. Olen niin laumaeläin, etten selviäisi ilman ystäviä päivääkään. Pitää aina vähintää soittaa, tekstata tai tavata joku heistä.4. Puhun liikaa, liian nopeasti ja liian kovasti. Vasta viimeisen vuoden aikana olen itsekin ymmärtänyt sen ja joskus jopa yritän hillitä itseäni.5. Aina kun harmittaa, voisin leipoa jotain hyvää. Aina kun on tosi kivaa, voisin taas leipoa. (Mulla on muuten harvoin on "ihan kivaa", yleensä on ihan huippua, mahtavaa, parasta, tai sitten ihan pepusta. Dramatiikka ennen kaikkea.)6. Siksi olen loputon painojojottelija, joka on laiharilla pari kuukautta vuodessa ja ne muut kuukaudet ehtii aina kerryttää ne pari kiloa takaisin. 7. En ole tyytyväinen makuuhuoneemme sisustukseen. Värit on ihan pielessä, mutta voiko ostaa uutta sänkyä ja yöpöytää vain, jos ne ovat ihan väärän väriset? Entisillä tuskin on jälleenmyyntiarvoa.
Ilmaista mainosta nyt S-ryhmään, mutta hieno tuote tämä Smoothie Hedelmät! Mä kun olen ihan parantumaton smoothie-lover, niin helpotti kiireisiä välipaloja/aamuja/iltoja. Tämän pussin sisällä on annospusseissa ananasta, papaijaa ja mangoa. Blenderiin tai sauvasekoittimen alle annospussillinen näitä hedelmiä, päälle loraus maustamatonta jogurttia ja hedelmämehua tai vain toista ja kymmenessä sekunnissa superraikas juoma/välipala valmis. Eilen illalla testasin ja tänään teen kyllä uudestaan. Kokeilkaapa!
Omat ja hoitolapset taiteilivat sormiväreillä, aiheena talvi.
Jauhelihapekonihyrrät
Hellapoliisin blogista sain idean tällaisista jauhelihahyrristä. Muokattiin reseptiä meidän perheelle sopivaksi ja lopullisen muotonsa ne saivat naudan paistijauhelihasta tehdystä mureketaikinasta, sisällä paprika-chili-tuorejuustosydän ja kietaistuna pekoniin. Näitä nautittiin meillä sunnuntaina uunissa kypsennettyjen kasvisten, maissin ja tuoresalaatin kanssa. Kannattaa kokeilla! Helppoja, todella herkullisia, yksinkertaisia, mutta kuitenkin uppoavat esim. ruokavieraillekin tosi hyvin!Uuniin lähdössä!Paiston jälkeen!
Even suklaamuffinit
Eilisille vieraille tarjottiin tuoreet suklaamuffinit, vielä vähän talvisilla koristeilla valkosuklaata ja sokerilumihiutaleita valuvina. Lisäksi kanasalaatti (perusvihersalaatti+broiskut+fetaa+aurinkokuivattua tomaattia+krutonkeja), sämpylöitä ja jotain pientä muuta.
Ylistys kasvispihville
Kauan olen etsinyt oikein hyvää kasvispihvireseptiä ja monta olen ehtinyt kokeilemaankin! Eilen löysin erään keskustelupalstan kautta linkin niinkin yllättävään blogiin kuin Nelliinan muotiblogiin ja sieltä tottatosiaan löytyi hyvä kasvispihviohje! Kokeilin sitä heti eilen iltapalalla ja onnistui. Käykää klikkaamassa tuosta linkistä tarkempi ohje, mutta raaka-aineet olivat näinkin yksinkertaiset-pussi pakastevihanneksia (mitä vain mistä tykkää, mä laitoin 250g pakastejuuressekoitus+100g kukkakaalia)-2rkl ruisjauhoja-1muna-2 kourallista juustoraastetta (feta passais näihin varmaan ihan täydellisesti myös!!)-suolaa ja mausteita oman maun mukaanJa idea oli, että kaikki sauvasekoittimella sekaisin ja muotoillaan löysä murekemassa pihveiksi, jotka paistetaan rapeiksi ja hyytyneiksi runsaassa öljyssä pannulla. Nelliina antoi tuolla blogissaan lisää hyviä vinkkejä näihin! Mutta maistui iltapalaksi ja vielä tänään lounaaksikin! P.S. Olenko jo maininnut, että rakastan kokkailua ja leipomista ja kaikkea ruokaan liittyvää (syömistäkin ;)), harvoin tulee vain kuvattua tekemisiä, joka johtuu siitä, että meidän kamera on ihan törkeän huono ja se saa herkullisenkin ruoan näyttämään ihan kalsealta! Lähettänyt
Viikonloppuna tarjottiin vieraille kalkkunawrappeja, jotka ovat muuten meidän koko perheen lempparilounas, kun paistaa vielä lohkoperunat ja sekoittaa kermaviilidipin kaveriksi! No lauantaina näitä tarjoiltiin hedelmäsalaatin ja pienen naposteltavan kera. Tämän perheen emäntä yrittää keventää ruokavaliota näin vuoden alkajaisiksi ja siitä kärsii koko perhe ja näköjään vieraatkin, eli kakkuja ei ole tarjolla ;) Eikä siis täällä blogissakaan näkösellä hetkeen! Wrapit ovat kevyitä ja tosi maukkaita! Tällä kertaa välissä oli paprika-chili-tuorejuustoa (13%), kalkkunafileleikkelettä, jääsalaattia ja tomaattia. Ja käärittynä siis isoon vehnätortillaan, joka on paloiteltu sopiviksi paloiksi tarjoiluun.
Kuluneen viikon aikana on talviurheiltu lasten kanssa useammankin kerran. Loppiaisena oltiin rinteessä, tai tarkemmin sanottuna esikoinen ja mies olivat, minä sen sijaan vetelin rattikelkassa nuorempia. Laskettiin mäkeä ja juotiin kuumaa mehua, kun alkoi palella. Luistimillakin käytiin ja keskimmäinen pääsi luistelemaan ensimmäistä kertaa. Esikoisella oli jo kolmas talvi sekä laudalla että luistimilla, joten taitoakin alkaa jo karttua.
Tulppaaneja täälläkin
Kevätkukkia onkin pilkahdellut jo blogissa jos toisessakin, joten kannan omankin korteni kekoon! Rakastan tulppaaneja ja niitä löytyykin keväisin maljakostani lähes aina. Aloitetaan siis virallinen kevään odotus, kun räystäiltäkin vesi tippasee ;) Tosin taitaa vielä pakastuakin moneen kertaan!
Muutama vuosi sitten bongasin erään Helsinkiläisen pikkuliikkeen ikkunassa taulun, jossa oli teksti "mikään ei ole liian kallista, jos se tekee sinut onnelliseksi joka kerta kun näet sen" (tai jotain sinne päin, se oli muistaakseni englanniksi) ja tätä olen sitten yrittänyt muistella omaksi ilokseni ja mieheni harmiksi (mies on sellainen taloustohtori, se yrittää tämänkin lauseen pilata toteamalla, että silti pitää ottaa huomioon oma taloustilanne ;) ) . Sitä siis muistelen mm. silloin, kun ostan leikkokukkia maljakkoon tai säästän rahaa johonkin, jota olen jo vuosia toivonut. Melkein missään hankinnassa tähän asti se ei ole toteutunut paremmin kuin tässä valaisimessa, oikeasti tulen onnelliseksi ja iloiseksi ainakin 10 kertaa päivässä, kun katson tätä valaisinta. Voin vain makoilla tuossa olkkarin matolla ja katsella sitä eri kulmista. Lähettänyt
Jälkkäriä, nam
Eilisille ruokavieraille tarjottiin taas suklainen jälkkäri. Joku näissä suklaajälkiruoissa vain vetää puoleensa! Tässä moussessa oli flora vanillaa, sunnuntain vaniljatuorejuustoa, brunbergin tummaa suklaata ja suklaarusinoita.